Source: http://www.legex.ro/Hotararea-250-2012-119357.aspx
Timestamp: 2020-08-07 12:08:27+00:00
Document Index: 14045552

Matched Legal Cases: ['articolul 9', 'Articolul 9', 'articolul 12', 'Articolul 16', 'Articolul 16', 'articolul 2', 'Articolul 2', 'articolul 2', 'Articolul 2']

Hotărârea 250/2012 | Legislatie gratuita
Hotărârea 250 2012 modifica Hotărârea 752 2010
Hotărârea 250 2012 modifica Hotărârea 751 2010
Hotărârea 250 2012 modifica Hotărârea 725 2010
Hotărârea 250 2012 completeaza Hotărârea 725 2010
Hotărârea Nr.250 din 27.03.2012
pentru modificarea şi completarea Hotărârii Guvernului nr. 725/2010 privind reorganizarea şi funcţionarea Ministerului Agriculturii şi Dezvoltării Rurale, precum şi a unor structuri aflate în subordinea acestuia şi pentru modificarea altor acte normative
În temeiul art. 108 din Constituţia României, republicată,Guvernul României adoptă prezenta hotărâre. Articolul IHotărârea Guvernului nr. 725/2010 privind reorganizarea şi funcţionarea Ministerului Agriculturii şi Dezvoltării Rurale, precum şi a unor structuri aflate în subordinea acestuia, publicată în Monitorul Oficial al României, Partea I, nr. 548 din 4 august 2010, cu modificările şi completările ulterioare, se modifică şi se completează după cum urmează: 1. La articolul 9, alineatul (1) se modifică şi va avea următorul cuprins: Articolul 9(1) Ministrul agriculturii şi dezvoltării rurale este ajutat în activitatea de conducere a ministerului de 3 secretari de stat. 2. La articolul 12, alineatul (2) se modifică şi va avea următorul cuprins:(2) Numărul de posturi stabilit pentru DGDR AM-PNDR este de 300, inclusiv structurile judeţene de dezvoltare rurală. 3. Articolul 16 se modifică şi va avea următorul cuprins: Articolul 16Numărul maxim de posturi din aparatul propriu al Ministerului Agriculturii şi Dezvoltării Rurale este de 707, exclusiv demnitarii şi posturile aferente cabinetului ministrului. 4. Anexa nr. 1 se modifică şi se înlocuieşte cu anexa care face parte integrantă din prezenta hotărâre. 5. La anexa nr. 2 punctul I, numerele curente 1 şi 5 se modifică şi vor avea următorul cuprins:
„1. Direcţiile pentru agricultură judeţene şi a municipiului Bucureşti - servicii publice deconcentrate - 1.238 de posturi
......... ........ ................ ................ ................ ................ ..........
5. Agenţia Domeniilor Statului - 226 de posturi“
6. La anexa nr. 2 punctul II, după numărul curent 6 se introduce un nou număr curent, numărul curent 7, cu următorul cuprins:
„7. Agenţia Naţională de Îmbunătăţiri Funciare - 1.500 de posturi“
7. La anexa nr. 2 punctul II, nota se modifică şi va avea următorul cuprins: NOTĂ: Numărul maxim de posturi pentru instituţiile prevăzute la pct. II este de 3.737. 8. Anexa nr. 3 se abrogă. 9. La anexa nr. 4, textul primului asterisc se modifică şi va avea următorul cuprins: *) Consumul lunar de carburanţi pentru autoturismele pentru activităţi speciale şi autospeciale din cadrul direcţiilor pentru agricultură judeţene şi a municipiului Bucureşti este de 200 litri/lună/autoturism, respectiv 300 litri/lună/autospecială. Direcţia pentru Agricultură Tulcea - unitatea fitosanitară utilizează o şalupă fluvială pentru monitorizarea formării stolurilor de lăcuste din Delta Dunării şi a stării fitosanitare a ecosistemului din Delta Dunării. Consumul de carburanţi al şalupei este de 15 litri/oră pentru 55 de ore pe lună. Articolul IILa articolul 2 din Hotărârea Guvernului nr. 751/2010 privind măsurile de reorganizare a direcţiilor pentru agricultură şi dezvoltare rurală judeţene şi a municipiului Bucureşti, precum şi stabilirea numărului de posturi, publicată în Monitorul Oficial al României, Partea I, nr. 552 din 5 august 2010, alineatul (1) se modifică şi va avea următorul cuprins: Articolul 2(1) Numărul maxim de posturi prevăzut pentru direcţiile pentru agricultură judeţene şi a municipiului Bucureşti este de 1.238. Articolul IIILa articolul 2 din Hotărârea Guvernului nr. 752/2010 privind măsurile de reorganizare a Agenţiei de Plăţi şi Intervenţie pentru Agricultură şi a Agenţiei Domeniilor Statului, precum şi stabilirea numărului de posturi pentru acestea, publicată în Monitorul Oficial al României, Partea I, nr. 539 din 3 august 2010, cu modificările ulterioare, alineatul (1) se modifică şi va avea următorul cuprins: Articolul 2(1) Numărul maxim de posturi prevăzut pentru Agenţia Domeniilor Statului este de 226. Articolul IVAplicarea procedurilor legale prevăzute de Legea nr. 188/1999 privind Statutul funcţionarilor publici, republicată, cu modificările şi completările ulterioare, pentru reorganizarea Ministerului Agriculturii şi Dezvoltării Rurale se realizează în termen de maximum 30 de zile de la data intrării în vigoare a prezentei hotărâri. Articolul VÎncadrarea personalului în numărul de posturi aprobat şi pe noile funcţii din cadrul aparatului central al Ministerului Agriculturii şi Dezvoltării Rurale, Agenţiei Domeniilor Statului şi direcţiilor pentru agricultură judeţene şi a municipiului Bucureşti, precum şi stabilirea drepturilor salariale aferente se realizează cu respectarea termenelor şi a procedurii stabilite de legea aplicabilă fiecărei categorii de funcţii. PRIM-MINISTRU MIHAI-RĂZVAN UNGUREANU Contrasemnează: Ministrul agriculturii şi dezvoltării rurale, Stelian Fuia p. Ministrul muncii, familiei şi protecţiei sociale, Nicolae Ivăşchescu, secretar de stat Ministrul finanţelor publice, Bogdan Alexandru Drăgoi
ANEXĂ^1)(Anexa nr. 1 la Hotărârea Guvernului nr. 725/2010). Numărul maxim de posturi = 707, exclusiv demnitarii şi cabinetul ministrului STRUCTURA ORGANIZATORICĂ a Ministerului Agriculturii şi Dezvoltării Rurale
COMENTARII la Hotărârea 250/2012
07.04.2012 13:34:30 Anonim a scris :
Asta ce inseamna? Ca se vor reduce din posturi sau ca vor creste? Se trec ep 188(functionarii publici) sau raman cu salariile alea grase de dinainte?(alea in care si-au inclus sporurile)
07.04.2012 13:33:27 Anonim a scris :
Alte acte pe aceeaşi temă cu Hotărârea 250/2012
Hotărârea 752 2010
privind masurile de reorganizare a Agentiei de Plati si Interventie pentru Agricultura si a Agentiei Domeniilor Statului, precum si stabilirea numarului de posturi pentru acestea
Hotărârea 725 2010
privind reorganizarea si functionarea Ministerului Agriculturii si Dezvoltarii Rurale, precum si a unor structuri aflate în subordinea acestuia
Hotărârea 751 2010
privind masurile de reorganizare a directiilor pentru agricultura si dezvoltare rurala judetene si a municipiului Bucuresti, precum si stabilirea numarului de posturi